Na temelju članka 185. stavka 1., a u vezi s člankom 28. stavkom 5. točkom 1. i stavkom 6. Zakona o osnovama sustava obrazovanja i odgoja („Službeni glasnik RS“, broj: 88/17, 27/18 – dr. zakon, 10/2019, 27/2018 – dr. zakon, 6/2020, 129/2021, 92/23 i 19/25), članaka 15. i 16. stavka 2., članka 24. stavka 2. i članka 37. stavka 4. Pokrajinske skupštinske odluke o pokrajinskoj upravi („Službeni list AP Vojvodine“, broj: 37/14, 54/14 – dr. odluka, 37/16, 29/17, 24/2019, 66/2020 i 38/2021), zamjenica pokrajinskog tajnika za obrazovanje, propise, upravu i nacionalne manjine - nacionalne zajednice, na temelju Rješenja pokrajinskog tajnika za obrazovanje, propise, upravu i nacionalne manjine – nacionalne zajednice klasa: 001642201 2024 09427 002 001 000 001 04 007 od 10. 6. 2024. godine, donosi:

**PRAVILNIK**

**O IZMJENI PRAVILNIKA O ŠKOLSKOM KALENDARU ZA OSNOVNE ŠKOLE SA SJEDIŠTEM NA TERITORIJU AUTONOMNE POKRAJINE VOJVODINE ZA ŠKOLSKU 2024./2025. GODINU**

**Članak 1.**

U Pravilniku o školskom kalendaru za osnovne škole sa sjedištem na teritoriju Autonomne Pokrajine Vojvodine za školsku 2024./2025. godinu („Službeni list AP Vojvodine“, broj: 27/2024, 36/2024) u članku 3. dodaju se stavci 4. i 5. koji glase:

„Iznimno, drugo polugodište završava se do petka, 6. lipnja 2025. godine za učenike osmog razreda, odnosno do petka 20. lipnja 2025. godine za učenike od prvog do sedmog razreda.

Vrijeme završetka drugog polugodišta iz stavka 4. ovog članka odnosi se samo na one škole koje zbog obustave rada nisu realizirale obrazovno-odgojni rad u potpunosti i nemaju dovoljno vremena za nadoknadu sati i ocjenjivanje učenika.”

**Članak 2.**

U članku 4. dodaje se stavak 2. koji glasi:

„Iznimno, za učenike od prvog do sedmog razreda, ljetni odmor počinje u ponedjeljak, 23. lipnja 2025. godine, a završava se u petak, 29. kolovoza 2025. godine, sukladno članku 3. stavcima 4. i 5. Pravilnika.”.

**Članak 3.**

 U članku 8. stavku 1. poslije riječi: „rada” stavlja se zarez i dodaju riječi: „a najkasnije do srijede, 2. srpnja 2025. godine.”

**Članak 4.**

U članku 7. stavku 1. riječi: „u ponedjeljak, 16. lipnja 2025. godine, u utorak, 17. lipnja 2025. godine i u srijedu, 18. lipnja 2025. godine”, zamjenjuju se riječima: „u ponedjeljak, 23. lipnja 2025. godine, u utorak, 24. lipnja 2025. godine i u srijedu, 25. lipnja 2025. godine”.

**Članak 5.**

Tablični pregled kalendara obrazovno-odgojnog rada srednjih škola, za školsku 2024./2025. godinu, tiskan je uz ovaj pravilnik i čini njegov sastavni dio.

**Članak 6.**

Ovaj Pravilnik stupa na snagu narednog dana od dana objave u „Službenom listu AP Vojvodine“, a shodno članku 53. stavku 2. Zakona o državnoj upravi („Službeni glasnik RS“, broj: 79/05, 101/07, 95/10, 99/14, 47/18 i 30/10 – dr. zakon), bit će objavljen i u „Službenom glasniku RS“.

Pokrajinsko tajništvo za obrazovanje, propise, upravu i nacionalne manjine –

nacionalne zajednice

Klasa: 001795959 2024 09427 001 001 000 001

U Novom Sadu, 8. 5. 2025. godine.

 **P.O. POKRAJINSKOG TAJNIKA**

 **ZAMJENICA POKRAJINSKOG TAJNIKA**

 **Slađana Bursać**